|  |  |
| --- | --- |
| **Predmet/predmeti, Vannastavna/vanškolska**  **aktivnost:** | Informatika sa tehnikom |
| **Tema:** | Obrada teksta |
| **Cilj**  **a) opšti b)specifični** | *Na kraju učenja učenik/učenica će biti osposobljen/osposobljena da koristi program za obradu teksta na osnovnom nivou.* |
| **Ishodi učenja** | *Po završetku učenja učenik/učenica će moći da:*   * podesi orijentaciju dokumenta i margine; * mijenja izgled teksta; * manipuliše tekstom u okviru jednog ili više dokumenata; |
| **Ishodi učenja za ključne kompetencije** | Kompetencija pismenosti Povećava broj riječi u vokabularu uključujući termine iz različitih oblasti . Kompetencija višejezičnosti Koristi različite komunikacijske situacije i izvore za učenje različitih jezika (npr. Internet, on-line kursevi i e-testovi, filmovi, muzika, komunikacija preko socijalnih mreža, sl. Uočava ulogu službenog jezika/jezikâ kao zajedničkog okvira za interakciju Matematička kompetencija i kompetencija u nauci, tehnologiji i inženjerstvu Prikuplja, klasifikuje i organizuje empirijske podatke po traženim kriterijumima Digitalna kompetencija Koristi digitalne uređaje, aplikacije i jednostavne softvere za kreiranje, obradu, adaptaciju i spremanje teksta, slike, videa i drugih digitalnih sadržaja. Prihvaća digitalno-komunikacione tehnologije i inovacije i njihovo korišćenje na konstruktivan i promišljen način. Lična, društvena i kompetencija učenja kako učiti Upravlja vlastitim procesom učenja uz povremenu podrškau, unapređujući svoje učenje mijenjanjem plana ili pristupa učenju. Dijeli znanje i sopstvenog iskustva s drugima. Građanska kompetencija Obrazlaže svoje stavove i rješava probleme uspostavljajući kriterijume za vrednovanje različitih mišljenja. |
| **Ciljana grupa** | V razred |
| **Broj časova i vremenski period realizacije** | 2 |
| **Scenario i strategije učenja** | ***1 korak/aktivnost***  Učenici se upoznaju sa marginama. Skoro sva dokumenta urađena na računaru se štampaju. Zbog toga se moraju podeseti neki njeni parametri.  Prvo ćemo podesiti margine i orjentaciju dokumenta. Margina je rastojanje od ivice teksta do ivice papira. Postoje četiri margine gornja(top), donja (bottom), lijeva(left) i desna(right).  Podešavanje margina vrši se klikom na Dialog box launcher na tabu Page Layout. Otvara se dijalog box Page Setup. Na njemu se nalaze tri taba: Margins, Paper i Layout gdje vršimo podešavanja margina, orjentaciju teksta,veličinu papira i drugi parametri.  Zadatak je da učenici podese dokument- Biografija- koji se nalazi u documents-u, tako da su mu margine: lijeva 1,5 inča, a desna, gornja i donja 1 inč. Papir mora biti A4 veličine i uspravne orjentacije.  ***2 korak/aktivnost***  Učenici se upoznaju sa načinom kopiranja I premeštanja dokumenta. Vrlo je često potrebno tekst iskopirati ili premjestiti na neko drugo mjesto ili u drugi dokument. Ovo se obavlja pomoću Clipboarda-a . To je mjesto u memoriji koje je namjenjeno trenutnom čuvanju podataka. Sadržaj se korišćenjem naredbe Copy i Cut smješta u Clipboard.  Zadatak je da učenici premjesti prvu strofu pjesme -Leptir i dete-koja se nalazi u documents-u tako da bude poslednja.  ***3 korak/aktivnost***  Često je potrebno pronaći neki sadržaj u dokumentima i zamijeniti ga sa novim. Naredba Find na tabu Home služi za pronalaženje teksta. Na tabu Replace možemo izvršiti zamjenu teksta. U polju Find whate uneseš tekst koji želiš da zamjeniš a u polju Replace with novi tekst. Koristeći naredbu Replace All automatski vršimo zamjenu teksta u cijelom dokumentu.  Zadatak je da učenici pronađu u pjesmi –Leptir i dete- riječ dete i zamijene je sa riječju dečak.  ***4 korak/aktivnost***  Pogled na tekst je moguće promijeniti na tabu View ili klikom na jedno od dugmadi u donjem desnom uglu.Veličinu dokumenta možeš mijenjati naredbom Zoom na tabu View.  Zadatak je da učenici podese zumiranje tako da na radnoj površini imaju 40% prikaz u odnosu na stvarnu veličinu.  ***5 korak/aktivnost***  Provjeravanje da li su učenici savladali traženi ishod, zadaci su sledeći  1. Podesi dokument -Djed i repa- tako da su ti margine: lijeva 2 inča a desna, gornja i donja 1,5 inča. Papir mora biti A4 veličine i uspravne orjentacije.  2. Postavi iste margine kao pod 1, ali sa horizontalnom orijentacijom papira.  3. Premjesti prvi pasus-Djed i repa- tako da bude poslednji.  4. Kopiraj prvi pasus- Djed i repa- dva puta u novi dokument koji si u međuvremenu otvorio, i sačuvaj ga pod imenom Kopirani tekst.  5. Pronađi u tom dokumentu riječ djed i zamijeni je sa riječju đed  Metode rada: Verbalna, demonstrativna, vizuelna  Oblici rada: frontalni, rad u parovima i individualni |
| **Materijali za podučavanje i učenje** | Užbenik Informatika sa tehnikom za 6 razred |
| **Potrebna materijalna sredstva**  **(uključujući troškovnik, ako je potrebno obezbjediti finansijska**  **sredstva)** | Računar, projektor i platno. |
| **Očekivani rezultati** |  |
| **Opis sistema procjenjivanja** | Sumativno i formativno |
| **Evaluacija** |  |